Šiuolaikinis šokis Lietuvoje

Šiuolaikinis šokis Lietuvoje – Lietuvos šokio žanras.

Istorija 
Šiuolaikinio šokio ištakos Lietuvoje sietinos su išraiškos šokiu. Jo pradininkė Lietuvoje buvo Kira Daujotaitė. Jos vadovaujama šokio trupė „Sonata“ davė pradžią Lietuvoje atsirasti moderniam šokiui.

1980 m. įkurta Šokio studija „Aura“.

Šiuolaikinis šokis Lietuvoje populiarinti pradėtas prieš pat Nepriklausomybės atkūrimą. 1989 m. Teatras AURA Kaune surengė pirmąjį modernaus šokio festivalį Lietuvoje (dab. Festivalis AURA). Į jį kasmet kviesdavo šiuolaikinio šokio trupes iš užsienio bei pats dalyvaudavo užsienio festivaliuose.

1997 metais Vilniuje surengtas šiuolaikinio šokio festivalis „Naujasis Baltijos šokis“.

1998 m. Lietuvos muzikos ir teatro akademijoje, Teatro ir kino fakultete buvo pradėti rengti pirmieji profesionalūs šiuolaikinio šokio šokėjai. Tuo metu buvo surinktas vad. aktorių-šokėjų kursas. Pirmajam kursui vadovavo baletmeisterė Anželika Cholina. Vėliau kitiems tam specialiai įsteigtos Šokio ir judesio katedros kursams vadovavo ir Aira Naginevičiūtė.
1999 m. – I tarptautinis šiuolaikinio šokio festivalis „Nauji veidai“ Mažeikiuose.(organizatorius modernaus šokio studija "Niuansas")
1999 m. – respublikinis šokių festivalis „Šokių tvanas“.Mažeikiuose.(organizatorius modernaus šokio studija "Niuansas")
Nuo 2000 m. kas dveji treji metai organizuojamas tradicinis edukacinis tarptautinis šokio festivalis „Šėlsmas“.Mažeikiuose.(organizatorius Mažeikių choreografijos mokyklos modernaus šokio studija "Niuansas", inic. Jelena Legenzovienė.)
2000 metais buvo surengtas pirmasis Kauno mokyklų šiuolaikinio šokio festivalis „Šokio pasaulis“. Taip pat vyko edukacinė vasaros šokio mokykla „Vilniaus šokio spaustuvė“, skirta įvairaus pasirengimo šokėjams bei besidomintiems šiuolaikiniu šokiu, jo tendencijomis, kūno judėjimo technikomis.

2004 metais Vilniuje surengtas jaunimo šokio festivalis Lietaus žydėjimas ir šiuolaikinio ir modernaus šokio konkursas-festivalis Šokio erdvėje.

2004 metais Linkuvos vaikų ir jaunimo užimtumo centre vyko šiuolaikinių šokių festivalis „Step dance“ (iniciatorė ir organizatorė – Linkuvos VJUC vadovė Renata Dambrauskaitė-Pėželienė).

2007 metais Vilniuje buvo surengtas nacionalinis modernaus ir šiuolaikinio šokio festivalis Bičių sąskrydis.

2008 metais Švedijos ambasados Lietuvoje ir Lietuvos choreografų bei šokėjų diskusijose apie šiuolaikinį šokį vaikams ir jaunimui gimė festivalis DANSEMA. Festivalio organizatoriai – Šokio teatras „Dansema“ ir choreografė Birutė Banevičiūtė.

Šokio teatrai 
 Anželikos Cholinos šokio teatras, Vilnius
 Dansema (Vadovė Birutė Banevičiūtė-Ališauskienė), Vilnius
 Gyčio Ivanausko teatras (Vadovas Gytis Ivanauskas), Vilnius
 Kūrybinio Veiksmo Bendruomenė (Vadovė Giedrė Zaščižinskaitė), Vilnius
 Lo­ros Juo­dkai­tės šo­kio tea­tras (Vadovė Loreta Juodkaitė), Vilnius
 Low Air urbanistinio šokio teatras (Vadovas Laurynas Žakevičius), Vilnius
 PADI DAPI Fish (Vadovė Agnija Sarulienė), Klaipėda
 Šokio teatras AIROS (Vadovė Aira Naginevičiūtė), Vilnius
 Šokio teatras comma 8 (Vadovė Rūta Butkutė), Vilnius
 Vyčio Jankausako šokio teatras (Vadovas Vytis Jankauskas), Vilnius
 Šokio teatras Aura (Vadovė Birutė Letukaitė), Kaunas

Šaltiniai

Nuorodos 
 Šiuolaikinio šokio asociacija